Πάρεση προσωπικού νεύρου

Η **πάρεση προσωπικού νεύρου**, ή αλλιώς **ιδιοπαθής παράλυση του προσωπικού νεύρου**, ή **παράλυση του Μπελ (Bell)** είναι τύπος παράλυσης του προσώπου, που έχει ως αποτέλεσμα την προσωρινή αδυναμία ελέγχου των μυών του προσώπου στην πληγείσα πλευρά. Στις περισσότερες περιπτώσεις, η αδυναμία είναι προσωρινή και βελτιώνεται σημαντικά με την πάροδο λίγων εβδομάδων. 

Τα συμπτώματα μπορεί να ποικίλλουν από ήπια έως σοβαρά. Μπορεί να περιλαμβάνουν μυϊκές παραμορφώσεις, αδυναμία ή πλήρη απώλεια της ικανότητας να κινείται μία ή, σε σπάνιες περιπτώσεις, και οι δύο πλευρές του προσώπου. Άλλα συμπτώματα περιλαμβάνουν την πτώση των φρυδιών, αλλαγή γεύσης, και πόνο γύρω από το αυτί. Τα συμπτώματα εμφανίζονται συνήθως πάνω από 48 ώρες. Η παράλυση του Μπελ μπορεί να προκαλέσει αυξημένη ευαισθησία στον ήχο, γνωστή ως υπερακουσία. 

Η ονομασία της πάθησης δόθηκε έτσι, με αυτή την ονομασία προς τιμήν του Σκωτσέζου χειρουργού, Τσαρλς Μπελ (1774-1842), ο οποίος υπήρξε ο πρώτος που περιέγραψε λεπτομερώς και αιτιολογικά τη συσχέτιση του νεύρου του προσώπου με αυτή την παθολογική κατάσταση.

## Γενικά
Τα αίτια της πάρεσης προσωπικού νεύρου είναι άγνωστα, ενώ μπορεί να συμβεί σε οποιαδήποτε ηλικία. Οι παράγοντες κινδύνου περιλαμβάνουν τα εξής- διαβήτη, πρόσφατη λοίμωξη του ανώτερου αναπνευστικού συστήματος και εγκυμοσύνη. Προκύπτει από δυσλειτουργία του κρανιακού νεύρου VII (το νεύρο του προσώπου). 

Πολλοί πιστεύουν ότι αυτό οφείλεται σε ιογενή λοίμωξη που οδηγεί σε πρήξιμο. Άλλες καταστάσεις που μπορούν να προκαλέσουν δυσλειτουργία στα προσωπικά νεύρα περιλαμβάνουν τον όγκο στον εγκέφαλο, εγκεφαλικό επεισόδιο, σύνδρομο του Ράμσεϊ Χαντ τύπου 2, σοβαρή μυασθηνία (Gravis) και νόσο του Lyme.

Η κατάσταση συνήθως βελτιώνεται από μόνη της, με τις περισσότερες να επιτυγχάνουν φυσιολογική ή σχεδόν φυσιολογική λειτουργία. Τα κορτικοστεροειδή έχουν βρεθεί να βελτιώνουν τα αποτελέσματα, ενώ τα αντιβιοτικά φάρμακα μπορεί να έχουν μικρό επιπλέον όφελος. 

Ο οφθαλμός πρέπει να προστατεύεται από την ξηρότητα με τη χρήση σταγονιδίων. Η χειρουργική επέμβαση γενικά δεν συνιστάται. Συχνά τα σημάδια της βελτίωσης αρχίζουν εντός 14 ημερών, με πλήρη ανάκαμψη εντός έξι μηνών. Σπάνια, μερικοί μπορεί να μην αναρρώσουν πλήρως ή να έχουν επανάληψη των συμπτωμάτων.

Η παράλυση του Μπελ είναι η πιο συχνή αιτία της μονόπλευρης παράλυσης του νεύρου του προσώπου (στο 70% των περιπτώσεων). Συμβαίνει σε 1 έως 4 άτομα ανά 10.000 άτομα ετησίως. Περίπου το 1,5% των ανθρώπων επηρεάζεται σε κάποιο σημείο της ζωής τους. Πιο συχνά συμβαίνει σε άτομα ηλικίας 15 έως 60 ετών. Άντρες και γυναίκες επηρεάζονται εξίσου.

Αν και ορίζεται ως μονονευρίτιδα (που περιλαμβάνει μόνο ένα νεύρο), οι πάσχοντες με διάγνωση παράλυσης του Μπελ μπορεί να έχουν νευρολογικά συμπτώματα συμπεριλαμβανομένων των- μυδιάσματος προσώπου, σοβαρών πονοκεφάλων, πόνων στο λαιμό, απώλεια μνήμης, προβλημάτων ισορροπίας, ή/και αίσθηση αδυναμίας, τα οποία είναι ανεξήγητα.

## Συμπτώματα
Η παράλυση του Μπελ χαρακτηρίζεται από παράλυσης της μισής πλευράς του προσώπου που εμφανίζεται εντός 72 ωρών. Σε σπάνιες περιπτώσεις (

## Εξωτερικοί σύνδεσμοι
* Πάρεση προσώπου, *amna.gr*
* Πάρεση προσωπικού νεύρου, *eleftherostypos.gr*

Κατηγορία:Ωτορινολαρυγγολογία
Κατηγορία:Παθήσεις